ຫົວໜ້າຕຳຫຼວດ ກ່າວວ່າ ເມືອງ Baltimore ຢູ່ໃນສະພາບ ທຸ່ນທ່ຽງແລ້ວ
ເມືອງ Baltimore ທີ່ເກີດຄວາມວຸ້ນວາຍ ຢ່າງຮ້າຍແຮງ ໃນມື້ວັນຈັນແລ້ວ ບັດນີ້ ຜູ້ບັນຊາການຕຳຫຼວດ ກ່າວວ່າ ຢູ່ໃນສະພາບ ທີ່ທຸ່ນທ່ຽງແລ້ວ.
ຜູ້ບັນຊາການຕຳຫລວດເມືອງ Baltimore ກ່າວວ່າ ເມືອງທີ່ຕັ້ງ ຢູ່ໃນພາກຕາເວັນອອກຂອງສະຫະລັດແຫ່ງນີ້ ມີຄວາມທຸ່ນທຽງ ໃນຂະນະທີ່ບັນດາເຈົ້າໜ້າທີ່ບັງຄັບໃຊ້ການຫ້ອມອອກນອກ ບ້ານເຮືອນໃນຍາມກາງຄືນຫລັງຈາກ ທີ່ໄດ້ເກີດຄວາມວຸ້ນວາຍ ຢ່າງຮ້າຍແຮງໃນຄືນວັນຈັນ ຍ້ອນການເສຍຊີວິດຂອງຊາຍໜຸ່ມ ຜີວດຳຄົນນຶ່ງ ໃນລະຫວ່າງການຈັບກຸມຂອງຕຳຫລວດເມື່ອຕົ້ນ ເດືອນເມສາ ນີ້ ຕຳຫລວດ ທີ່ຢູ່ໃນຊຸດປາບຈະລາຈົນ ໄດ້ປະເຊີນໜ້າກັບພວກ ປະທ້ວງນ້ອຍໆກຸ່ນນຶ່ງທີ່ຍັງພາກັນຢູ່ຕາມຖະໜົນຫົນທາງໂດຍ ທ້າທາຍຕໍ່ຄຳປະກາດຫ້າມອອກນອກເຮືອນທີ່ເລີ້ມມີຜົນບັງຄັບ ໃຊ້ແຕ່ 10 ໂມງແລງ ຕາມເວລາທ້ອງຖິ່ນໃນວັນອັງຄານວານນີ້ ຝູງຊົນພາກັນເຕົ້າໂຮມ ກັນຢູ່ ທາງແຍກແຫ່ງນຶ່ງ ຢູ່ພາກຕາເວັນຕົກຂອງເມືອງ Baltimore ບ່ອນທີ່ການຈະລາ ຈົນຮ້າຍແຮງທີ່ສຸດເກີດຂື້ນໃນແລງວັນຈັນ ເວລາຕຳຫຼວດສັ່ງໃຫ້ຝູງຊົນແຍກຍ້າຍກັນນັ້ນບາງຄົນໄດ້ຕອບໂຕ້ດ້ວຍການແກວ່ງແກ້ວ ເຂົ້າໃສ່ແລະເຍາະເຍີ້ຍຕຳຫຼວດ ແຕ່ວ່າ ປະມານນຶ່ງຊົ່ວໂມງ ຫລັງຈາກຄຳສັ່ງຫ້າມອອກນອກເຮືອນ ມີຜົນບັງຄັບໃຊ້ແລ້ວ ພວກປະທ້ວງສ່ວນໃຫຍ່ ກໍໄດ້ແຍກຍ້າຍກັນ ໜີອອກ ຈາກເຂດດັ່ງກ່າວ ລາຍງານຂ່າວໂທລະພາບ ສະແດງໃຫ້ເຫັນວ່າ ກອງທະຫານພິທັກຊາດ ກຳລັງລາດຕະ ເວນຢູ່ຕາມຖະໜົນຫົນທາງ ດ້ວຍລົດທະຫານ ໃນຂະນະທີ່ການຫ້າມອອກນອກເຮືອນ ເລີ້ມມີຜົນບັງຄັບໃຊ້ ຊາວເມືອງ Baltimore ທຸກຊົນຊາດຊົນເຜົ່າ ໃນວັນອັງຄານວານນີ້ ໄດ້ພາກັນອອກມາ ທຳຄວາມສະອາດ ເກັບຂີ້ເຫຍື້ອ ແລະຮ້ອງໄຫ້ເສຍໃຈໃນການເຜົາຮ້ານຄ້າຕ່າງໆ ແລະ ລັກເອົາສິ່ງຂອງຈາກຮ້ານສັບພະສິນຄ້າທີ່ຮວມທັງຕະຫຼາດໃຫຍ່ຊູເປີ້ມາກເກັດແລະຮ້ານ ຄ້າທີ່ມີຊື່ສຽງ ທີ່ເປັນບ່ອນບໍລິການສຳຄັນສຳຫລັບຄຸ້ມທີ່ທຸກຍາກຂອງເມືອງດັ່ງກ່າວ ໃນຂະນະທີ່ຕາເວັນຕົກດິນ ໃນວັນອັງຄານວານນີ້ ຖະໜົນຫົນທາງເຕັມໄປດ້ວຍພວກກໍ່ ຄວາມວຸ້ນວາຍເມື່ອ 24 ຊົ່ວໂມງກ່ອນນັ້ນບັດນີ້ໄດ້ເຕັມໄປດ້ວຍສຽງດົນຕີ ເຕັ້ນລຳແລະ ຜູ້ຄົນກອດຫອມກັນ ເຈົ້າຄອງກຳແພງເມືອງ Baltimore ທ່ານນາງ Stephanie Rawlings-Blake ໄດ້ໃຊ້ ເວລາສ່ວນໃຫຍ່ໃນມື້ວານນີ້ ຢ້ຽມຢາມບັນດາຄຸ້ມບ້ານຈຳນວນນຶ່ງ ທ່ານນາງກ່າວວ່າ ທ່ານໄດ້ເຫັນວ່າ ເມືອງ Baltimore ເປັນຢ່າງໃດກັນແທ້ ປະຊາຊົນພາກັນກູ້ເອົາຄືນມາ ແລະປົວແປງເມືອງດັ່ງກ່າວຄືນໃໝ່